નોંધનીય છે કે રાહુલ ગાંધીએ પોતાના સંબોધનમાં નોટબંધી, રાફેલ ડીલ જેવા મુદ્દાઓ ઉઠાવીને વડાપ્રધાન, રક્ષામંત્રી નિર્મલા સિતારમન સહિત સમગ્ર સરકાર પર ગંભીર આરોપ લગાવ્યાં હતાં. આ દરમિયાન લોકસભાની કાર્યવાહી પણ સ્થગિત કરવામાં આવી હતી. બીજેપીએ કરેલા હંગામા પછી કાર્યવાહી જ્યારે ફરી શરુ થઈ તો રાહુલ ગાંધીએ ખેડૂતની લોન માફી અને મોબ લિંચિંગનો મુદ્દો ઉઠાવ્યો હતો. રાહુલ ગાંધીએ એક ઈન્ટરનેશનલ મીડિયા હાઉસનો ઉલ્લેખ કરતાં કહ્યું હતું કે પહેલીવાર વિદેશમાં એવું લખવામાં આવી રહ્યું છે કે ભારતમાં મહિલાઓ સુરક્ષિત રહી નથી.